**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/1181-3/2023.

.

**E L Ő Z E T E S H A T Á S V I Z S G Á L A T**

**a településen elhagyott hulladék felszámolása érdekében tett intézkedésekről szóló**

**12/2023. (VI. 30.) önkormányzati rendelet-tervezethez**

Az előterjesztéshez mellékelt önkormányzati rendelet-tervezet előkészítőjeként a jogalkotásról szóló 2010. évi CXXX. törvény 17. §-ában írt kötelezettségemnek eleget téve az alábbiakban terjesztem be *a csatolt rendelet-tervezet bevezetésével járó várható hatások következményeiről alkotott véleményemet és ajánlom a* jogalkotók *figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** minden önkormányzati rendeletnek a tényleges viszonyokat kell tükröznie, amelynek alkalmasnak kell lennie a központi hatályos vonatkozó jogszabályban foglalt előírások teljesítésére. A tárgyi önkormányzati rendeletbe foglalt rendelkezés nem gyakorol számottevő hatást a település lakosságára, viszont a számukra garantált jogbiztonság elvének tiszteletben tartása uniós elvárás és erkölcsi minimum, ezért van jelentősége a közérdeken nyugvó tájékoztatásnak.A település lakossága körében sem kedvező, sem kedvezőtlen változást nem eredményez az alaprendelet hatályon kívül helyezése a központi elvárásnak való megfelelés szerint. Ennek szükségességét részletezi a tárgyi rendelethez csatolt indokolás. A hulladékról szóló 2012. évi CLXXXV. törvény 2021. március 1. napján hatályba lépett módosítása igazodik Magyarország Klíma- és Természetvédelmi Akciótervében foglalt illegális hulladéklerakás megszüntetéséhez, a központi jogalkotó a Ht. módosításakor új eljárásrendet vezetett be szankciók alkalmazására.

***Gazdasági:*** nincs hatással.

***Költségvetési*** nincs hatással.

***Környezeti:*** a környezet megóvása érdekében teendő feladatra kötelezés több országos rendelkezésben fellelhető, többek között a környezetvédelem általános szabályairól szóló 1995. évi LIII. törvény előírásaiban, benne a talaj- a víz- és a levegőtisztaság védelme kötelezettségével, amelyet az illegális hulladék keletkezését gátló, továbbá az elhagyott hulladékot nem kezelő helyzetek visszaszorítása érdekében szabályozza a rendelet azt az eljárásrendet, melybe bevonja a helyi civil szervezeteket, a település lakosságát, a gyermekek közösségét.

***Egészségi:*** ezzel az önkormányzati rendeletbe foglalt eljárásrend végrehajtásával valósítja meg az önkormányzat a központi jogalkotó azon elvárását, melyet az Alaptörvény XXI. cikke szerint (P pontja) az egészséges környezethez való jog, a természeti erőforrások megőrzésének kötelezettsége érvényesítését, benne az adott állampolgár egészsége megőrzését, a jövő nemzedéknek való átörökítését tartja szem előtt.

***Adminisztratív*** havi rendszeres adatszolgáltatás nyilvántartási feladat jelentkezik akkor, amennyiben a Polgárőr Egyesület helyszíni bejárásakor elhagyott hulladékról szolgáltat adatot.

***A jogszabály megalkotásának szükségessége:*** az Alaptörvény 32. cikke (3) bekezdése értelmében az adott önkormányzati rendelet nem lehet ellentétes más jogszabállyal, így ennek a rendelkezésnek, valamint a jogalkotásról szóló 2010. évi CXXX. törvény 13. § (1)-(2) bekezdése szerinti jogalkotásra való felhatalmazásnak, továbbá a hulladékról szóló törvény 35. § (1) bekezdés a)-g) pontja jogalkotásra való jogosítás megszüntetése, a feladat állami feladattá tétele, valamint a 2021. évi II. törvény 22. § a) pontja szerinti, a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 19. pontja szerinti feladatkörében eljárva, *a helyi jogalkotásra kötelezett számára adott felhatalmazás teljesítése,* és a jogalkotói jogok gyakorlása elmaradása mulasztásban megnyilvánuló jogsértést eredményezne. Nem elhanyagolható szempont a jogbiztonság elvének garantálása, melynek a tárgyi rendelet megalkotásával tesz eleget a testület. Az önkormányzati hulladékgazdálkodási közfeladat ellátása állami hatáskörbe vonása és a szakmai ajánlásoknak való megfelelés elkerülhetetlenné teszi annak végrehajtását, mivel ellenkező esetben a főispán számára az illetékes bírósági eljárás keretében mód nyílik további intézkedések megtételére, amely szankciókat vonhat maga után.

***A jogalkotás elmaradásának várható következményei:*** *mulasztásban megnyilvánuló jogsértés megvalósítása,* tekintettel arra, hogy az Alaptörvény, a jogalkotásról szóló törvény, a Ht. az Mötv. a Képviselő-testület vonatkozó előterjesztésében írtak a tárgyi feladat végrehajtására kötelezi a jogalkotót, melynek elmaradása esetén (a károk elkerülése érdekében) a Csongrád-Csanád Vármegyei Kormányhivatal által az kikényszeríthető, ill. az önkormányzat helyett általa megalkotható jogszabály szerint köteles a további feladata ellátására a jogalkotó és a végrehajtó szerve, mert ennek hiányában jogbizonytalanság keletkezne, valamint felügyeleti bírság kiszabására kerülhetne sor.

***A jogszabály alkalmazásához szükséges személyi, szervezeti, tárgyi és pénzügyi feltételek:***  az önkormányzati rendeletben foglaltak végrehajtása során nem kell sem személyi, szervezeti, tárgyi, sem pénzügyi többlet feltételt biztosítani.

C s a n y t e l e k, 2023. június 11.

Tisztelettel:

………………………………

Kató Pálné jegyző