

# ***Csanytelek Község Önkormányzata Jegyzőjétől***



*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/198-6/2023.

**E l ő t e r j e s z t é s**

**Csanytelek Község Önkormányzata Képviselő-testülete**

**2023. június hónapban tartandó ülésére**

**Tárgy:**  *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (vagyongazdálkodásról) szóló jelentésének jóváhagyása*

**Tisztelt Képviselő-testület!**

Tájékoztatom Önöket arról, hogy a Belsőellenőr az 2023. évi ellenőrzési tervben foglaltaknak megfelelve elvégezte a tárgyban jelölt két szervezet gazdálkodásának szervezettsége és szabályozottsága, a jogszabályi és célszerűségi, hatékonysági követelményeknek való megfelelés szabályszerűségi vizsgálatát, melyet ezen előterjesztéshez 1. mellékletként csatolt dokumentumban foglalt össze.

A Belsőellenőr rögzítette, hogy az általa ellenőrzött időszakról Csanytelek Község Önkormányzata jegyzője, egyben a Csanyteleki Polgármesteri Hivatal vezetőjeként *elkészítette* a belsőellenőrzési kézikönyvet. A hivatal Pénzügyi Ügyrendében szerepel a *költségvetési szerv ellenőrzési nyomvonala leírása*, amely a szervezet minden munkafolyamtát felöleli, felelősségi és információs szinteket, amely megfelel a szervezet sajátosságának. A vezetői ellenőrzés folyamatos, dokumentált formában valósul meg, amely átfogja az ellenőrzött szervezet működését és gazdálkodási folyamatát.

A Belsőellenőr megállapította, hogy az államháztartásról szóló 2011. évi CXCV. törvény 69. § (1) bekezdése szerinti eljárásrendnek megfelelve, a költségvetési szerv vezetője *a szervezetek kontrollrendszerét kialakította és működteti,* melynek keretében a hatályos a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletben foglaltaknak megfelelve határozta meg a  *kontrolltevékenységeket.*

Az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § A. (2) bekezdésében foglaltaknak megfelelően *a költségvetési szerv vezetője a hivatal belső szabályzataiban rendezte* a szervezetek működéséhez, gazdálkodásához kapcsolódó és pénzügyi kihatással bíró, *jogszabályban nem szabályozott kérdéseket.*

A Belsőellenőr olyan mulasztást, hiányosságot, szabálytalanságot nem tárt fel, amely szabálysértési, vagy büntetőjogi felelősségre vonás kezdeményezésére irányulna, illetve intézkedési terv készítésére kötelezne.

Megnyugtató mind az önkormányzat, mind a hivatal szempontjából a Belsőellenőr megállapítása.

**Tisztelt Képviselő-testület!**

Indítványozom a tárgyi előterjesztésben, az ahhoz csatolt belsőellenőri jelentésben és a határozati javaslatban foglaltak megvitatását, a Pénzügyi Ellenőrző, Foglalkoztatáspolitikai és Településfejlesztési Bizottság által tárgyra vonatkozóan tett javaslata figyelembevételével való döntéshozatalt.

C s a n y t e l e k, 2023. június 21.

Tisztelettel:

……………………………………

Kató Pálné jegyző, hivatalvezető

**…/2023. (VI. .. .) Ökt határozat**

**Tárgy: :**  *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (vagyongazdálkodásról) szóló jelentésének jóváhagyása*

**Határozati j a v a s l a t**

Csanytelek Község Önkormányzata Képviselő-testülete a tárgyi előterjesztésben foglaltakat megtárgyalta, figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság tárgyra vonatkozó javaslatát és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva*, elfogadta* a Belsőellenőr által (a belsőellenőrzési tervnek megfelelően) készített, a település jegyzője által beterjesztett, *Csanytelek Község Önkormányzata és a Csanyteleki Polgármesteri Hivatal 2022.-2023. évben végzett vagyongazdálkodása belsőellenőri szabályszerűségi vizsgálatáról szóló jelentését* a tárgyi előterjesztéshez 1. mellékletként csatolt tartalommal.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Sziveri-Gajdán Lejla Belsőellenőr (Szeged)
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke
* Tóth Józsefné Adó- és Pénzügyim Iroda Vezetője (Helyben)
* Irattár