# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/1881-1/2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. júniusi ülésére**

**Tárgy:**  *A településen elhagyott hulladék felszámolása érdekében tett intézkedésekről szóló önkormányzati rendelet alkotásának kezdeményezése*

**Tisztelt Képviselő-testület!**

Emlékeztetem Önöket az általam 1180-1/2023. iktatószám alatt kiadott, az *önkormányzat hulladékgazdálkodási közfeladata ellátásáról és igénybevételéről szóló 8/2016. (VII. 29.) önkormányzati rendelet hatályon kívül helyezése* tárgyában benyújtott előterjesztésben foglaltakra, melynek alapján a hulladékról szóló 2012. évi CLXXXV. törvény (a továbbiakban: Ht.) 35. § (1) bekezdése a)-g) pontjai hatályon kívül helyezésével, az abba foglalt helyi jogalkotás megvonásával, 2023. július 1. napjával *megszűnik a helyi önkormányzat hulladékgazdálkodási közszolgáltatás biztosításával összefüggő felad-ellátási kötelezettsége,* mert ezt a feladatot a Magyar Állam veszi át, mint állami hulladékgazdálkodási közfeladatot.

A hivatkozott központi jogszabály változása okán felülvizsgáltam a 8/2016l. (VII. 29.) önkormányzati rendeletet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: SZMSZ) 19. § (8) bekezdése szerinti jogkörömben eljárva.

A Ht. módosítása által megszűnt hulladékgazdálkodási közfeladatok közül hatályban maradt a Ht. 35. § (1) bekezdés h) pontja, amely jogalkotási kötelezettséget ró a települési önkormányzatokra, benne a feladat megvalósításához szükséges helyi intézkedések körének megállapítására vonatkozó teendők rögzítését. A Ht. több rendelkezése szól az illegális hulladéklerakás felszámolása és megelőzése érdekében ellátandó feladatokról, így pl. a Ht. 33. § (4) bekezdése akként rendelkezik, hogy az önkormányzatnak az Mötv. 13. § (1) bekezdés 5. pontjába foglalt *köztisztségi feladatok ellátása körében eljárva* eleget kell tennie a településen elhagyott hulladék felszámolása kötelezettségének

Az említett önkormányzati rendelet felülvizsgálata során megállapítottam, hogy az önkormányzati hulladékgazdálkodás közfeladata megszűnésével meg kell felelni a jogszabályszerkesztésről szóló 61/2009. (XII. 14.) IRM rendelet 118. § (1)-(2) bekezdésében írt azon rendelkezésnek, miszerint nem maradhat hatályban olyan önkormányzati rendelet, amely alkotására adott törvényi felhatalmazás megszűnt, mert az Alaptörvény 32. cikke (3) bekezdése akként rendelkezik, hogy önkormányzati rendelet rendelkezése nem lehet ellentétes más jogszabállyal. Ezért tettem javaslatot a hivatkozott önkormányzati rendelet hatályon kívül helyezésére a hivatkozott IRM rendelet 119. § (1) bekezdése rendelkezését alkalmazva.

A hatályon kívül helyezendő jogszabály 2021. június 1. napjával való kiegészítése tartalmazza az 5/A. §-ba szedve azon feladatok körét, amelyet a településen elhagyott hulladék felszámolása érdekében kell megtenni. Ahhoz, hogy ez a rendelkezés ne vesszen el a hatályon kívül helyezett önkormányzati rendelettel, kezdeményezem az SZMSZ 19. § (1) bekezdés d) pontja szerinti jogalapon eljárva, a már testület által jóváhagyott rendelkezések új, tárgyi önkormányzati rendeletbe foglalását és annak 2023. július 1. napjával való hatályba léptetését, hogy ne kerüljön a testület jogalkotás elmulasztása miatt jogsértő helyzetbe és annak Mötv. szerint alkalmazott szankciós eljárás hatálya alá.

Tájékoztatom Önöket arról, hogy a tárgyi önkormányzati rendelet-tervezetet a település lakossága tájékoztatás érdekében 2023. június 8. napján a hivatal hirdetőtábláján kifüggesztettem 5 napra, melynek elteltével megállapítottam, hogy arra nem érkezett észrevétel, melyről tájékoztattam a rendelet-tervezet előzetes véleményeztetésére jogosított önkormányzati Bizottságok Elnökeit.

A környezetvédelmének általános szabályairól szóló 1995. évi LIII. törvény 48. § (3) bekezdésében írtak szerint eljárva a tárgyi rendelet tartalmát tartalmazó önkormányzati rendeletet 2021. évben az illetékes környezetvédelmi igazgatási szerve megyei főosztálya véleményezte, ellene kifogást nem emelt, a tervezetben foglaltakkal egyetértett, ezért nem tartottam indokoltnak a tervezet ismételt véleményeztetését.

**Tisztelt Képviselő-testület!**

A jogalkotásról szóló 2010. évi CX. törvény (a továbbiakban: Jat.) 16. § - 19. §-a szerinti *jogszabály előkészítése* keretében a tárgyi előterjesztés, annak szerves részét képező *előzetes hatásvizsgálat*, az önkormányzati rendelet-tervezet *indokolása* és a *jogszabály-tervezet* képviselő-testületek elé terjesztése szükséges ahhoz, hogy a képviselő-testület döntsön az önkormányzati rendelet kiadásáról, melyhez szükség van az önkormányzat két bizottsága előzetes véleményezésére.

Nem tartottam szükségesnek a környezetvédelmének általános szabályairól szóló 1995. évi LIII. törvény 48. § (3) bekezdésében előírt véleményeztetési eljárás lefolytattatását, mivel nem választott, hanem törvényi rendelkezésen alapuló önkormányzati rendelet hatályon kívül helyezéséről való rendelkezés a véleményeztetés tárgya.

Az önkormányzati rendeletben foglaltak végrehajtása megítélésem szerint a lakosság körében nem igényel felkészülést, mert a lakosság a feladatellátásban csak közvetetten érintett, így a jogszabály végrehajtásában vélhetően nem lesz fennakadás.

**Tisztelt Képviselő-testület!**

Indítványozom *tárgyi előterjesztés, az ahhoz csatolt előzetes hatásvizsgálat, az önkormányzati rendelet-tervezet, annak* *indokolás*ában foglaltak megvitatását, *változtatás nélküli elfogadását és önkormányzati rendelet kiadását* a fent írt központi jogszabályok (Ht. Mötv.. Jat.) betartása érdekében a jogelvek érvényesítése jogán. Javaslom a képviselő-testület két Bizottsága ülésén hozott támogató döntése figyelembe-vételét.

C s a n y t e l e k, 2023. június 8.

Tisztelettel:

…………………………………….

Kató Pálné jegyző

**/2023. (VI. 27.) PEFTB határoza**

**Tárgy:** *A településen elhagyott hulladék felszámolása érdekében tett intézkedésekről szóló ../2023. (VI. .. .) önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága napirendje keretében megtárgyalta a település jegyzője által tárgyban benyújtott előterjesztésben, az ahhoz csatolt rendelet-tervezetben, az előzetes hatásvizsgálatban és indokolásban foglaltakat, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja es) alpontja szerinti jogkörében eljárva elfogadott és javaslatot tett a Képviselő-testület által tárgyi önkormányzati rendelet kiadására.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár